《灵梵院夜起》
宋代·刘子寰

寺古居人稀，林高暑气薄。露鸣青松枝，夜半有惊鹊。

飞星远长汉，白云平大壑。客子开西窗，心空山月落。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。